หุ้นปิดลดลง0.85 จุด
ดัชนีหุ้นผันผวน ปิดตลาด -0.85 จุด ที่ 1,133.53 จุด มูลค่า 30,528.59 ล้านบาท
29 ก.ค. 2554

ดัชนีหุ้นผันผวน ปิดตลาด -0.85 จุด ที่ 1,133.53 จุด มูลค่า 30,528.59 ล้านบาท 
บรรยากาศการลงทุนในตลาดหุ้นไทยวันสุดท้ายของสัปดาห์(29ก.ค.)2554  ดัชนีผันผวนและ อึมครึมเพราะนักลงทุนยังคงเฝ้ารอและติดตามผลการประชุมของสหรัฐอเมริกากรณีการขอเพิ่มเพดานเงินกู้ที่ถูกเลื่อนออกมาอีก ทำให้ระหว่างวันดัชนีลงไปต่ำสุดที่ 1,126.60 จุด  แต่ก่อนปิดตลาดมีแรงซื้อกลับเข้ามาทำให้ดัชนีปิดที่ระดับ  1,133.53 จุด ลดลง0.85 จุด มูลค่าซื้อขาย 30,528.59 จุด 
ทั้งนี้หุ้นที่มีมูลค่าการซื้อขายมากสุด 5อันดับคือ 1.PTT ปิดที่ 347.00 บาท ลดลง 4.00 บาท มูลค่าการซื้อขาย 2,449.58  ล้านบาท2.PTTCH ปิดที่ 162.50 บาท เพิ่มขึ้น 0.50 บาท มูลค่าการซื้อขาย 1,537.61  ล้านบาท3.SCB ปิดที่ 126.50 บาท ลดลง 0.50 บาท มูลค่าการซื้อขาย 983.98  ล้านบาท4.CPF ปิดที่ 31.75 บาท เพิ่มขึ้น 0.50 บาท มูลค่าการซื้อขาย 791.22  ล้านบาท5.TOP ปิดที่ 76.75 บาท ลดลง 1.25 บาท มูลค่าการซื้อขาย 749.24  ล้านบาท 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์หลักทรัพย์บล.เอเซียพลัส(ASP) กล่าวว่า เหตุที่ดัชนีดีดัวกลับและปิดติดลบเพียงเล็กน้อยเป็นเพราะเงินทุนต่างประเทศยังคงไหลเข้ามาลงทุนในประเทศไทยหลังจากการเมืองในประเทศเปิดมากขึ้นโดยเฉพาะสัปดาห์หน้าจะสามารถเปิดสภาได้และเชื่อว่าหลังจากนั้น 2.-3 วันจะมีการโหวตเพื่อเลือกนายกรัฐมนตรีและมีการแถลงนโยบายในที่สุด
อย่างไรก็ตามในภาวะที่สหรัฐและยุโรปยังมีปัญหาเชื่อว่าการที่ประเทศไทยการเมืองเปิดและเศรษฐกิจ และกำไรยังเติบโตดีจะเป็นปัจจัยดึงดูดเม็ดเงินทุนไหลเข้ามาและจะผลักดันให้ดัชนีขึ้นไปแตะแนวต้านที่ 1,157จุดและสุดท้ายแล้วจะทะลุ1,200 จุดไปได้  สำหรับปัญหาหนี้สหรัฐอเมริกาเชื่อว่าที่สุดแล้วจะผ่านพ้นไปได้เพราะทุกคนตระหนักดีว่าหากไม่ผ่านปัญหาจะใหญ่เกินกว่าที่จะรับได้